KIRJALLINEN KYSYMYS E-0314/03 esittäjä(t): Proinsias De Rossa (PSE) komissiolle. Irlannin ympäristölainsäädännön täytäntöönpanoa koskevat kertomukset.



Virallinen lehti nro 268 E , 07/11/2003 s. 0089 - 0091



KIRJALLINEN KYSYMYS E-0314/03 esittäjä(t): Proinsias De Rossa (PSE) komissiolle (10. helmikuuta 2003) Aihe: Irlannin ympäristölainsäädännön täytäntöönpanoa koskevat kertomukset Direktiivissä 91/692/ETY(1) jäsenvaltiot velvoitetaan laatimaan ja toimittamaan komissiolle säännöllisiä kertomuksia ympäristölainsäädännön täytäntöönpanosta kansallisella tasolla. Voiko komissio ilmoittaa, mistä nimenomaisista säädöksistä Irlannin olisi pitänyt toimittaa kertomus komissiolle vuoden 1998 tammikuusta lähtien, kuinka monta kertomusta komissio on vastaanottanut ja milloin se odottaa saavansa yhä puuttuvat kertomukset (jos komissiolle on asiasta tiedotettu)? Voisiko komissio arvioida, millaisia vaikutuksia kyseisen direktiivin edellyttämien kertomusten toimittamatta jättämisellä on? (1) EYVL L 377, 31.12.1991, s. 48. Margot Wallströmin komission puolesta antama vastaus (17. maaliskuuta 2003) Neuvoston direktiivissä (ETY) 91/692, joka on annettu 23 päivänä joulukuuta 1991, säädetään, että eräiden ympäristöä koskevien direktiivien täytäntöönpanoon liittyvien kertomusten standardoinnista ja järkeistämisestä säädetyt raportointivelvollisuudet koskevat kolmea ympäristölainsäädännön pääaluetta: 1. Ilmanlaatu Mitä tulee tämänhetkisiin raportointivelvollisuuksiin tällä alueella, johon liittyy useita ilmanlaatudirektiivejä, Irlanti on toimittanut seuraavia direktiivejä koskevat kertomukset: - Ilmanlaadun raja- ja ohjearvoista rikkidioksidille ja leijumalle 15. heinäkuuta 1980 annettu neuvoston direktiivi 80/779/ETY(1), ilmassa olevan lyijyn raja-arvosta 3. joulukuuta 1982 annettu neuvoston direktiivi 82/884/ETY(2) ja ilmanlaatustandardeista typpidioksidille 7. maaliskuuta 1985 annettu neuvoston direktiivi 85/203/ETY(3) Irlanti on toimittanut kolmivuotiskertomuksen (kyselylomaketta koskeva päätös 96/511/ETY, tehty 29. heinäkuuta 1996(4)), joka kattaa jakson 19971999. Tämä kertomus kattaa mainitut kolme direktiiviä ja oli toimitettava vuonna 2000. - Ilmanlaadun arvioinnista ja hallinnasta 27. syyskuuta 1996 annettu neuvoston direktiivi 96/62/EY(5) ja ilmassa olevien rikkidioksidin, typpidioksidin ja typen oksidien, hiukkasten ja lyijyn pitoisuuksien raja-arvoista 22. huhtikuuta 1999 annettu neuvoston direktiivi 1999/30/EY(6) Irlanti on toimittanut kertomuksensa (8. marraskuuta 2001 tehdyn päätöksen 2001/839/EY(7) nojalla laadittu lomake), joka kattaa vuoden 2001. - Vaarallisten jätteiden polttamisesta 16. joulukuuta 1994 annettu neuvoston direktiivi 94/67/EY(8) Irlanti on vastannut kyselylomakkeeseen (25. helmikuuta 1998 tehty päätös 1998/184/EY(9)) jakson 19982000 osalta. 2. Jätteet Mitä tulee yhteisön jätelainsäädäntöön, neuvoston direktiivin 91/692/ETY 5 artiklan mukaan jäsenvaltioiden on toimitettava kertomuksia komissiolle kolmen vuoden välein. Jaksolta 19982000 oli toimitettava kertomuksia seuraavien direktiivien osalta: Jätteistä 15. heinäkuuta 1975 annettu neuvoston direktiivi 75/442/ETY(10) (sellaisena kuin se on muutettuna 18. maaliskuuta 1991 annetulla direktiivillä 91/156/ETY(11)); vaarallisista jätteistä 12. joulukuuta 1991 annettu neuvoston direktiivi 91/689/ETY(12); jäteöljyhuollosta 16. kesäkuuta 1975 annettu neuvoston direktiivi 75/439/ETY(13); ympäristön, erityisesti maaperän, suojelusta käytettäessä puhdistamolietettä maanviljelyssä 12. kesäkuuta 1986 annettu neuvoston direktiivi 86/278/ETY(14); ja pakkauksista ja pakkausjätteistä 20. joulukuuta 1994 annettu Euroopan parlamentin ja neuvoston direktiivi 94/62/EY(15). Irlanti on toimittanut komissiolle kaikki vaaditut kertomukset. 3. Vesi Veteen liittyviä direktiivejä koskevat kertomukset vuoden 1998 tammikuusta lähtien: - Tammikuun 1996 ja joulukuun 1998 välinen raportointijakso: kaikkia direktiivejä koskevat kertomukset on saatu, paitsi 4. toukokuuta 1976 annettua direktiiviä 76/464/ETY(16) koskeva kertomus. - Tammikuun 1999 ja joulukuun 2001 välinen raportointijakso: kertomukset on toimitettu 15. heinäkuuta annetun direktiivin 80/778/ETY(17) ja 8. joulukuuta 1975 annetun direktiivin 76/160/ETY(18) soveltamisesta; muista direktiiveistä ei ole saatu kertomuksia. Eri vesidirektiiveissä säädetyt kertomusten toimittamatta jättämisestä seuraavat toimenpiteet vaihtelevat eri direktiivien välillä. Kertomukset direktiiveistä 80/778/ETY ja 76/160/ETY antavat pätevää tietoa juomaveden ja uimaveden laadusta; juomavesidirektiivi kumotaan ja korvataan joulukuuhun 2003 mennessä 3. marraskuuta 1998 annetulla uudella juomavesidirektiivillä 98/83/ETY(19), joka myös sisältää raportointivelvoitteita. Direktiiviä 76/160/ETY ollaan tarkistamassa; komission ehdotuksesta uudeksi uimavesidirektiiviksi käydään parhaillaan poliittisia neuvotteluita parlamentissa ja neuvostossa, ja sekin sisältää raportointivelvoitteita. Mitä muihin direktiiveihin tulee, ne kumotaan osittain vuoteen 2007 ja osittain vuoteen 2013 mennessä 23. lokakuuta 2000 annetulla vesipuitedirektiivillä 2000/60/EY(20) tai korvataan vesipuitedirektiivin johdannaisdirektiiveillä, joita komissio tulee ehdottamaan. Yhteenvetona voidaan todeta, että ilmanlaadun ja jätteiden osalta kertomuksia ei puuttunut ajankohtana, jona komissio vastasi parlamentin jäsenen kirjalliseen kysymykseen. Komissiolle on toimitettu tärkeimmät veteen liittyviä kysymyksiä käsittelevät kertomukset. (1) EYVL L 229, 30.8.1980. (2) EYVL L 378, 31.12.1982. (3) EYVL L 87, 27.3.1985. (4) EYVL L 213, 22.8.1996. (5) EYVL L 296, 21.11.1996. (6) EYVL L 163, 29.6.1999. (7) EYVL L 319, 4.12.2001. (8) EYVL L 365, 31.12.1994. (9) EYVL L 67, 7.3.1998. (10) EYVL L 194, 25.7.1975. (11) EYVL L 78, 26.3.1991. (12) EYVL L 377, 31.12.1991. (13) EYVL L 194, 25.7.1975. Direktiivi sellaisena kuin se on muutettuna 22. joulukuuta 1986 annetulla direktiivillä 87/101/ETY (EYVL L 42, 12.2.1987). (14) EYVL L 181, 4.7.1986. (15) EYVL L 365, 31.12.1994. (16) EYVL L 129, 18.5.1976. (17) EYVL L 229, 30.8.1980. (18) EYVL L 31, 5.2.1976. (19) EYVL L 330, 5.12.1998. (20) EYVL L 327, 22.12.2000.